Държавен вестник, бр. 95, 2015 г., стр. 63

БРОЙ  95	
Д Ъ Р Ж А В Е Н  В Е С Т Н И К 	
СТР.  63  
Изискванията за резултатите от обучението по учебния предмет чужд език отразяват:
·	 последователността в обучението по чужди езици в българското училище;
·	 ниво на владеене на чуждия език.
Нивото на владеене на чуждия език се отнася до задължителната подготовка. 
Като следват принципа на постижимост, изискванията за резултатите от обучението по учебния предмет 
чужд език определят обема на учебното съдържание съобразно възрастовите  характеристики на учениците 
и отразяват нивата на владеене на чужд език за съответната образователна степен. Изискванията за резулта-
тите от обучението по учебния предмет чужд език осигуряват равнопоставеност и интегрирано въвеждане и 
изграждане на четирите основни речеви умения: слушане, говорене, четене и писане, които са в основата на 
езиковите компетентности, необходими за изграждане на умения за живот. 
Изискванията за резултатите от обучението по учебния предмет чужд език предвиждат взаимодействие:
·	 в рамките на общообразователен учебен предмет чужд език;
·	 между общообразователен учебен предмет чужд език и другите общообразователни учебни предмети.
Изискванията за резултатите от обучението по учебния предмет чужд език описват всяко ниво, което учени-
ците трябва да достигнат в резултат на обучението при завършване на определена образователна степен или 
етап, съответстващо на нивата на владеене на чужд език А1 – B2.1 според Общата европейска езикова рамка.
НИВА НА ВЛАДЕЕНЕ НА ЧУЖД ЕЗИК
ПО ОБРАЗОВАТЕЛНИ ЕТАПИ И СТЕПЕНИ В СЪОТВЕТСТВИЕ С ОБЩАТА ЕВРОПЕЙСКА ЕЗИКО-
ВА РАМКА 
ОСНОВНА СТЕПЕН НА ОБРАЗОВАНИЕ 
А. Начален етап
При завършване на начален етап се очаква учениците да владеят изучавания чужд език на ниво А1.  
Б. Прогимназиален етап
При завършване на прогимназиалния етап – основната степен на образование, се очаква учениците да вла-
деят изучавания чужд език на ниво А2.
СРЕДНА СТЕПЕН НА ОБРАЗОВАНИЕ
А. Първи гимназиален етап  
При завършване на първия гимназиален етап на средната степен на образование (Х клас) се очаква учени-
ците да владеят два чужди езика на следните нива:
1.	
За училища с интензивно изучаване на чужд език:
1.1.	 Интензивно изучавания първи чужд език на ниво В1
1.2.	 Втория чужд език на ниво А1
2.	
За училища с неинтензивно изучаване на чужд език:
2.1.	 Първия чужд език на ниво А2
2.2.	 Втория чужд език на ниво А1
Б. Втори гимназиален етап
При завършване на втория гимназиален етап – средната степен на образование (ХІІ клас), се очаква учени-
ците да владеят два чужди езика на следните нива:
1. За училища с интензивно изучаване на чужд език:
1.1.	 Интензивно изучавания първи чужд език на ниво В2.1  
1.2.	 Втория чужд език на ниво А2 
2.	
За училища с неинтензивно изучаване на чужд език:
2.1.	 Първия чужд език на ниво В1.1 
2.2.	 Втория чужд език на ниво А2 
НИВО А1
Умение
Компетентности 
В резултат на обучението ученикът може:
Очаквани резултати
Слушане
§ 
да разбира познати думи и изрази, свързани с 
конкретното му обкръжение, когато се говори 
бавно и ясно със стандартно произношение и 
характерна за езика интонация;
§ да следва елементарни упътвания; 
§ 
да разбира общото съдържание на кратък еле-
ментарен текст;
§ 
да се ориентира в пространството, времето и 
цифрите.
§ разбиране на общото съдържание;
§ разбиране на кратки, ясни указания;
§ разбиране на елементарни, полезни 
подробности.